જૂનાથાણા વિસ્તારમાં સવારે પાણી સપ્લાયના સમયથી મુખ્ય લાઈનમાં પંકચર પડ્યું હતું. જેના પગલે હજારો લિટર પાણી રસ્તા ઉપર નકામુ વહી ગયું હતું. જેને લઈ લોકો માટે પાણી બચાવવાના ધમપછાડા સિવાય કશુ જ જણાયું નથી. અઢી કલાક પાણી રસ્તા ઉપર વહેતા ચોમાસુ જેવી સ્થિતિ સર્જાઈ હતી. જજના બંગલા સામેથી ઈંદિરા ગાંધીજીની પ્રતિમા સુધી પાણીની રેલમછેલ જો‌વા મળી હતી. આ હજારો લિટર પાણીનો બગાડ થતા શહેરીજનોમાં પણ આક્રોશ જોવા મળ્યો હતો.